CELEX: 32022D0381
Language: da
Date: 2022-03-04 00:00:00
Title: Kommissionens gennemførelsesafgørelse (EU) 2022/381 af 4. marts 2022 om ændring af gennemførelsesafgørelse (EU) 2019/450 for så vidt angår offentliggørelse af referencer for europæiske vurderingsdokumenter for forstærket EPS-konstruktionspanelsystem med høj densitet til bygningsenheder og andre byggevarer (EØS-relevant tekst)

7.3.2022   
               
               
                  DA
               
               
                  Den Europæiske Unions Tidende
               
               
                  L 75/1
               
            
         KOMMISSIONENS GENNEMFØRELSESAFGØRELSE (EU) 2022/381
         af 4. marts 2022
         om ændring af gennemførelsesafgørelse (EU) 2019/450 for så vidt angår offentliggørelse af referencer for europæiske vurderingsdokumenter for forstærket EPS-konstruktionspanelsystem med høj densitet til bygningsenheder og andre byggevarer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (1), særlig artikel 22, og
         ud fra følgende betragtninger:
         
                     (1)
                  
                  
                     I henhold til forordning (EU) nr. 305/2011 skal tekniske vurderingsorganer anvende metoder og kriterier i europæiske vurderingsdokumenter, hvis referencer er offentliggjort i Den Europæiske Unions Tidende, til vurdering af ydeevnen for de byggevarer, der er omfattet af disse dokumenter, med hensyn til byggevarernes væsentlige egenskaber.
                  
               
                     (2)
                  
                  
                     Efter flere anmodninger fra fabrikanter om europæiske tekniske vurderinger har de tekniske vurderingsorganer udarbejdet og vedtaget 10 europæiske vurderingsdokumenter i overensstemmelse med artikel 19 i forordning (EU) nr. 305/2011.
                  
               
                     (3)
                  
                  
                     De europæiske vurderingsdokumenter, der er udarbejdet og vedtaget af de tekniske vurderingsorganer, omhandler følgende byggevarer:
                     
                                 —
                              
                              
                                 forstærket EPS-konstruktionspanelsystem med høj densitet til bygningsenheder
                              
                           
                                 —
                              
                              
                                 byggesæt baseret på massive paneler med metalrammekonstruktion
                              
                           
                                 —
                              
                              
                                 stolpefrit gelænder/rækværk af glas
                              
                           
                                 —
                              
                              
                                 in-situ dannet varmeisolering lavet af mineralbaseret skum
                              
                           
                                 —
                              
                              
                                 forudinstalleret anker til fastgørelse af facadeelementer i beton
                              
                           
                                 —
                              
                              
                                 wire loop-system til tilslutning af præfabrikerede og in-situ betonelementer
                              
                           
                                 —
                              
                              
                                 sæt til systemskorstene med ydervæg lavet af beton og ler/keramisk røgkanalbeklædning i kombination med plast eller metalrørforing og ekstra kanal
                              
                           
                                 —
                              
                              
                                 beklædning, der er fremstillet af glasfibre, mineralske og organiske stoffer, der bruges til foring af kanaler til ventilationsformål
                              
                           
                                 —
                              
                              
                                 ventilationssystem lavet af mineraluld med facader på ydersiden og indersiden
                              
                           
                                 —
                              
                              
                                 cementbaseret gulvbelægning til ind- og udvendig anvendelse.
                              
                           
               
                     (4)
                  
                  
                     De europæiske vurderingsdokumenter, som organisationen af tekniske vurderingsorganer har udarbejdet og vedtaget, dækker de krav, som skal opfyldes i relation til de grundlæggende krav til bygværker, der er fastsat i bilag I til forordning (EU) nr. 305/2011. Referencerne for de pågældende europæiske vurderingsdokumenter bør derfor offentliggøres i Den Europæiske Unions Tidende.
                  
               
                     (5)
                  
                  
                     Listen over referencer for europæiske vurderingsdokumenter er offentliggjort ved Kommissionens gennemførelsesafgørelse (EU) 2019/450 (2). Af hensyn til klarheden bør referencer til nye europæiske vurderingsdokumenter tilføjes til listen.
                  
               
                     (6)
                  
                  
                     Gennemførelsesafgørelse (EU) 2019/450 bør derfor ændres.
                  
               
                     (7)
                  
                  
                     For at gøre det muligt at anvende de europæiske vurderingsdokumenter så tidligt som muligt bør denne afgørelse træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Bilaget til gennemførelsesafgørelse (EU) 2019/450 ændres som angivet i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 4. marts 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 88 af 4.4.2011, s. 5.
         
            (2)  Kommissionens gennemførelsesafgørelse (EU) 2019/450 af 19. marts 2019 om offentliggørelse af europæiske vurderingsdokumenter (EAD'er) for byggevarer, hvortil der er udarbejdet udkast til støtte for Europa-Parlamentets og Rådets forordning (EU) nr. 305/2011 (EUT L 77 af 20.3.2019, s. 78).
      
      
         
            BILAG
            I bilaget indsættes følgende rækker i rækkefølge efter referencenumrene:
            
                        »340287-00-0203
                     
                     
                        Forstærket EPS-konstruktionspanelsystem med høj densitet til bygningsenheder«
                     
                  
                        »340452-00-0204
                     
                     
                        Byggesæt baseret på massive paneler med metalrammekonstruktion«
                     
                  
                        »090040-00-0404
                     
                     
                        Stolpefrit gelænder/rækværk af glas«
                     
                  
                        »041561-00-1201
                     
                     
                        In-situ dannet varmeisolering lavet af mineralbaseret skum«
                     
                  
                        »333220-00-0601
                     
                     
                        Forudinstalleret anker til fastgørelse af facadeelementer i beton«
                     
                  
                        »332589-00-0601
                     
                     
                        Wire loop-system til tilslutning af præfabrikerede og in-situ betonelementer«
                     
                  
                        »060013-00-0802
                     
                     
                        Sæt til systemskorstene med ydervæg lavet af beton og ler/keramisk røgkanalbeklædning i kombination med plast eller metalrørforing og ekstra kanal«
                     
                  
                        »360032-00-0803
                     
                     
                        Beklædning, der er fremstillet af glasfibre, mineralske og organiske stoffer, der bruges til foring af kanaler til ventilationsformål«
                     
                  
                        »360001-01-0803
                     
                     
                        Ventilationssystem lavet af mineraluld med facader på ydersiden og indersiden«
                     
                  
                        »190019-00-0502
                     
                     
                        Cementbaseret gulvbelægning til ind- og udvendig anvendelse«.